Като втора точка бе дискутирана подготовката за Националната конференция на партията. Изяснени бяха редица въпроси. Бе упълномощена ЦКРК да извърши проверка на документацията и определи делегатските квоти съгласно постановленията на Устава и решенията на ЦС. Избрана бе работна тричленна група начело с Иван Сингартийски, която да работи за промени и допълнения на Устава на партията. Тя ще приема мнения от всички членове и секции до 15 май 2013 г., след което ще подготви предложенията за пред Националната конференция.
Точка трета бе посветена на Събора в Мелник.
Бяха разгледани и редица належащи въпроси и бяха взети съответни решения. Едно от най-важните между тях бе, че предстоящите избори ще бъдат бойкотирани поради това, че нито една от участващите партии не изразява подкрепа за македонското малцинство, напротив - повечето открито са изразявали антимакедонски позиции.
Констатираме със съжаление, че не само отсъстват партии, за които си заслужава да се гласува, на които да може да се има каквото и да е доверие, но освен това голяма част от участващите открито са поддържали и поддържат антидемократични, антималцинствени и антимакедонски позиции, на много от тях личат връзките с бившата тоталитарна власт и службите за сигурност или пък обвързаността с различни мафиотски и монополни формирования в страната. Да се гласува при такова положение би значело да се даде подкрепа на съществуващото вече 23 години статукво, да се подкрепи досегашният механизъм на обезправяне и организирано ограбване на населението в България.
Като независима от политическите схеми в страната гражданска демократична партия, на нас и до днес продължава да ни се отказва възможност не само за участие в изборите, но и в самия политически живот. В България на практика съществува политически монопол, който е основа и гарант за всички останали монополи – в медиите, в енергетиката и т.н.
Единствената почтена възможност за всеки един човек в сегашното положение, макар и нежелана, е бойкотирането на изборите. Да гласувате сега означава да се превърнете в съучастници в престъпленията на следващата управляваща гарнитура. Затова призоваваме всичките си членове и симпатизанти, всички честни хора в България, без разлика на тяхната народност, религия, социално положение, да не вземат участие в поредния политически маскарад и да бойкотират тези избори.
ЦС на ОМО „Илинден” - ПИРИН